CELEX: 52012PC0061
Language: hu
Date: 2012-02-17
Title: Javaslat A TANÁCS HATÁROZATA az Európai Közösség és a tengerentúli országok és területek társulásáról szóló 2001/822/EK tanácsi határozat módosításáról

|
			
		
		
		52012PC0061
		
			Javaslat A TANÁCS HATÁROZATA az Európai Közösség és a tengerentúli országok és területek társulásáról szóló 2001/822/EK tanácsi határozat módosításáról /* COM/2012/061 final - 2012/0024 (CNS) */
			
				
		
		
			
			   	INDOKOLÁS
Az Európai Unió működéséről szóló
szerződés módosításáról szóló, 2010. október 29-i európai tanácsi
határozatnak megfelelően Saint-Barthélemy francia közösség – az Európai
Unió korábbi legkülső régiója – 2012. január 1-jétől az Európai Unió
társult tengerentúli országává és területévé vált.
Az Európai Unió működéséről szóló
szerződés 203. cikke szerint az Európai Unió Tanácsának egyhangúlag kell
megállapítania a tengerentúli országok és területek Unióval való társulására
vonatkozó rendelkezéseket. Ezzel összefüggésben, az Európai Közösség és a
tengerentúli országok és területek társulásáról szóló 2001. november 27-i
tanácsi határozat (a továbbiakban: tengerentúli társulási határozat) 2001.
december 2-án lépett hatályba és 2013 végén jár le.
Ezt a tanácsi határozatot módosítani kell,
hogy figyelembe vegye az Európai Unió működéséről szóló
szerződés 2010. október 29-i európai tanácsi határozat általi módosítását,
amely módosítja a Saint-Barthélemy sziget Európai Unióval kapcsolatos
jogállását és előirányozza, hogy ez a francia közösség 2012. január
1-jétől az Európai Unió társult tengerentúli országává és területévé
válik.
2012/0024 (CNS)
Javaslat
A TANÁCS HATÁROZATA
az Európai Közösség és a tengerentúli
országok és területek társulásáról szóló 2001/822/EK tanácsi határozat
módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak
203. cikkére,
tekintettel az Európai Bizottság javaslatára,
a jogalkotási aktus tervezetének a nemzeti
parlamentek számára való megküldését követően,
tekintettel az Európai Parlament véleményére,
különleges jogalkotási eljárás keretében,
mivel:
(1)              
A Saint-Barthélemy sziget Európai Unióval
kapcsolatos jogállásának módosításáról szóló, 2010. október 29-i 2010/718/EU
európai tanácsi határozat[1]
módosítja az Európai Unió működéséről szóló szerződést és
különösen annak II. mellékletét, felvéve a Saint-Barthélemy szigetet azon
tengerentúli országok és területek listájára, amelyekre alkalmazni kell a
Szerződés negyedik részének rendelkezéseit.
(2)              
Az Európai Közösség és a tengerentúli országok és
területek társulásáról szóló, 2001. november 27-i 2001/822/EK tanácsi határozat[2] létrehozza a tengerentúli
országok és területek (a továbbiakban: TOT-ok) gazdasági és szociális
fejlődése elősegítésének, valamint az Európai Unió és ezen országok
és területek közötti gazdasági kapcsolatok megerősítésének jogi keretét. A
2001/822/EK határozat I.A. melléklete felsorolja az említett határozat 1.
cikkének (2) bekezdése szerinti társulásban részt vevő tengerentúli
országokat és területeket.
(3)              
A 2001/822/EK határozatot 2013. december 31-ig kell
alkalmazni. A határozat I.A. mellékletét módosítani kell abból a célból, hogy
figyelembe vegye a Saint-Barthélemy sziget Európai Unióval kapcsolatos
jogállásának változását, amelynek értelmében a Saint-Barthélemy sziget 2012.
január 1-jétől tengerentúli országgá és területté válik.
(4)              
A 2010/718/EU határozatot 2012. január 1-jétől
kell alkalmazni. Helyénvaló tehát, hogy a Saint-Barthélemy szigetre is
alkalmazzák a 2001/822/EK határozat rendelkezéseit, amelyek kedvezőek a
tengerentúli országok és területek számára, továbbá a fejlesztésfinanszírozási
együttműködéstől eltekintve nem rónak kötelezettséget az említett
országokra és területekre. Ebben a tekintetben Franciaország kötelezettséget
vállat arra, hogy a 2007 és 2013 közötti programozási időszakban nem kéri
az Európai Fejlesztési Alap támogatását a Saint-Barthélemy sziget
fejlesztéséhez,
ELFOGADTA EZT A HATÁROZATOT: 
1. cikk
A 2001/822/EK határozat I.A. melléklete a
következőképpen módosul: a felsorolás a „Saint-Pierre és Miquelon” és az
„Aruba” elemek között a következő elemmel egészül ki:
„− Saint-Barthélemy,”.
2. cikk
Ez a határozat az Európai Unió Hivatalos
Lapjában való kihirdetését követő napon lép hatályba.
A 2001/822/EK határozat 1–9., 34., 35., 38.
cikkét, 39. cikkének (1) és (7) bekezdését, 45. cikkének (1) bekezdését, (2)
bekezdésének a) pontját és (3) bekezdését, 57. és 58. cikkét 2012. január
1-jétől alkalmazni kell a Saint-Barthélemy szigetre.
Kelt Brüsszelben,        -én.
                                                                       a
Tanács részéről
                                                                       az
elnök
[1]               HL L 325., 2010.12.9., 4. o.
[2]               HL L 314., 2001.11.30., 1. o.